Source: https://www.gt12.sk/index.php/informacie-o-maturitnych-skuskach
Timestamp: 2017-06-25 10:23:59+00:00
Document Index: 1896747

Matched Legal Cases: ['§ 72', '§ 93', '§ 74', '§ 76', '§ 86', '§ 88', '§ 89', '§ 77', '§ 77', '§ 90', '§ 8', '§ 17', '§ 6', '§ 7', '§ 15', '§ 88', '§ 88', '§ 77', '§ 88', '§ 77']

Gymnazium Trebisovska 12 - Informácie o maturitných skúškach
O škole História školy Súčasnosť školy Rada školy Združenie rodičov Profesorský zbor Informácie Študijné zameranie Organizácia školského roku Prázdniny Plán činností Vnútorný poriadok školy Správa o činnosti Vzdelávacie poukazy Poradenstvo Výchovný poradca Koordinátor prevencie Školský psychológ Prijímačky 4-ročné štúdium Výsledky prijímacej skúšky 5-ročné bilingválne štúdium Výsledky talentovej skúšky 8-ročné štúdium Výsledky prijímacej skúšky Maturitné skúšky Informácie o maturitných skúškach Termíny EČ a PFIČ MS 2017 Pokyny pre žiakov Odpoveďové hárky EČ Uznanie jazykového certifikátu Vypĺňanie prihlášok na VŠ Zverejňovanie zmlúv ISIC/Euro26 Zvonenie T J Sokol Študenti Rozmiestnenie tried 4-ročné štúdium I. A II. A III. A IV. A 5-ročné bilingválne štúdium I. AB II. AB III. AB III. BB IV. AB IV. BB V. AB 8-ročné štúdium I. OA I. OB II. OA III. OA III. OB IV. OA IV. OB V. OA VI. OA VI. OB VII. OA Absolventi Predmety Slovenský jazyk Anglický jazyk Nemecký jazyk Francúzsky jazyk Matematika Informatika Biológia Chémia Fyzika Geografia Dejepis Občianska náuka Umenie a kultúra - Dejiny umenia Telesná a športová výchova Výchovné predmety Sieťové technológie Aplikovaná ekonómia Manažment osobných financií Akademická debata Školské aktivity Študentská rada Program Študentskej rady Oznamy a galéria Stanovy Študentská firma Rádio GT12 Rovesnícky klub Debatný klub Podujatia, súťaže Úspechy Čo je debata? Archív podujatí Florbalový klub FBC GT12 Klubové družstvo Školské družstvo Aktuality Červený kríž Časopis Úspechy Z archívu 2012/2013 2013/2014 2014/2015 2015/2016 2016/2017 Aktuality Galéria 2% z dane Informácie o maturitných skúškach
:: Informácie >> Maturitné skúšky >> Informácie o maturitných skúškach ::
Organizáciu maturitnej skúšky (MS) v školskom roku 2016/2017 upravuje zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (§ 72 – § 93) a vyhláška č. 318/2008 Z. z. o ukončovaní štúdia na stredných školách v znení neskorších predpisov.
Podľa platnej legislatívy sa žiak 4. ročníka gymnázia, 5. ročníka bilingválneho štúdia alebo 8. ročníka osemročného gymnázia písomne prihlási na maturitnú skúšku do
Žiak so zdravotným znevýhodnením oznámi aj spôsob vykonania maturitnej skúšky. Zmenu predmetov alebo zmenu spôsobov vykonania maturitnej skúšky môţe uskutočniť do
Prihláška na maturitnú skúšku Prihláška na maturitnú skúšku - vzor
Maturitnú skúšku na gymnáziu v školskom roku 2016/2017 tvoria 4 predmety:
slovenský jazyk a literatúra, povinný predmet zo skupiny cudzích jazykov na úrovni B2 Spoločného európskeho rámca (ANJ, NEJ, FRJ) alebo C1 pre bilingválne štúdium,
voliteľný predmet zo skupiny prírodovedných (BIO, FYZ, CHE, INF, MAT), spoločenskovedných (DEJ, GEO, OBN) alebo ostatných predmetov, pričom hodinová dotácia z tohto predmetu počas štúdia gymnázia musí byť aspoň 6 hodín, v čom môžu byť zahrnuté aj semináre alebo cvičenia rovnakého zamerania (nie cudzí jazyk),
ďalší voliteľný predmet – akýkoľvek predmet zo skupín predmetov, v ktorom sa žiak vzdelával a je uvedený v učebnom pláne školy (okrem výchovných vyučovacích predmetov). Výber predmetu nie je podmienený hodinovou dotáciou a úrovňou. (môţe byť aj cudzí jazyk - úroveň B1 alebo B2 len ústna forma)
Žiak môže dobrovoľne konať MS aj z ďalších najviac dvoch predmetov, ktoré sú súčasťou učebného plánu, ktorý žiak študuje na gymnáziu. Pod vykonaním dobrovoľnej skúšky sa myslí aj absolvovanie len externej časti, alebo len internej časti.
MS z jednotlivých predmetov môže pozostávať z externej časti (EČ) a internej časti (IČ), pričom interná časť môže mať písomnú formu (PFIČ) aj ústnu formu (ÚFIČ). Termín EČ a PFIČ MS určuje MŠVVaŠ SR. V školskom roku 2016/2017 určilo riadny termín EČ a PFIČ MS nasledovne:
14. marec 2017 (utorok) – slovenský jazyk a literatúra,
15. marec 2017 (streda) – anglický jazyk, francúzsky jazyk, nemecký jazyk,
16. marec 2017 (štvrtok) – matematika.
Náhradný termín EČ a PFIČ MS sa uskutoční 4. až 7. apríla 2017. Podrobné informácie o organizácii náhradného termínu EČ a PFIČ MS budú zúčastneným školám poskytnuté v dostatočnom časovom predstihu.
Opravný termín EČ a PFIČ MS sa uskutoční 5. až 8. septembra 2017. Podrobné informácie o organizácii opravného termínu EČ a PFIČ MS budú zúčastneným školám poskytnuté v dostatočnom časovom predstihu.
Termíny konania ústnej formy internej časti maturitnej skúšky v riadnom skúšobnom období budú od 22. mája 2017 do 2. júna 2017. Všetci žiaci štvorročného i osemročného štúdia budú maturovať podľa nových cieľových požiadaviek platných od školského roka 2013/2014.
Ústnu formu internej časti MS tvorí ústna odpoveď žiaka pred predmetovou maturitnou komisiou, pričom si žiak žrebuje jedno zo schválených maturitných zadaní. Maturitné zadania a úlohy v nich vychádzajú z cieľových požiadaviek na vedomosti a zručnosti maturantov. Každé maturitné zadanie tvoria tri samostatné úlohy, podľa možnosti a charakteru predmetu z viacerých tematických okruhov. Každá úloha maturitného zadania má istú váhu vzhľadom na celkové hodnotenie. Celkovým hodnotením ÚFIČ z daného predmetu je známka, ktorá vznikne ako vážený priemer známok jednotlivých úloh zadania. Obsah maturitných zadaní zohľadňuje aj čas určený na trvanie skúšky a jej prípravu. Maturitné zadania sa nezverejňujú. Minimálny počet maturitných zadaní je 30. Každé maturitné zadanie sa môže použiť iba jedenkrát v danom dni. Uvedenie konkrétnych pomôcok, ktoré priamo súvisia s príslušným maturitným zadaním je jeho súčasťou. Žiak môže vykonať v jeden deň internú časť MS najviac z troch predmetov.
1. Zmeny školského zákona účinné od 1. septembra 2015: a) Umožnenie žiakom konať dobrovoľnú maturitnú skúšku nielen z EČ MS a IČ MS, ale aj z jednotlivých foriem IČ MS a to PFIČ alebo ÚFIČ MS, tiež z ich kombinácií (§ 74 odsek 7).
b) Spresnenie definície PFIČ MS – súbor tém alebo zadaní, ktoré zadáva NÚCEM (§ 76 odsek 5).
c) Zosúladenie ustanovenia o vyjadrení klasifikácie žiakov so skutočnosťou. Klasifikácia žiaka z predmetov, ktoré majú externú časť maturitnej skúšky, sa vyjadruje percentom úspešnosti s príslušným percentilom, čo v ustanovení absentovalo (§ 86 odsek 1).
d) Spresnenie ustanovení a umožnenie žiakom konať opravnú maturitnú skúšku z predmetov, ktoré majú EČ a IČ MS pozostávajúcu z dvoch foriem (písomnej formy a ústnej formy) z tých častí alebo foriem, z ktorých žiak nesplnil požadované kritériá pre úspešné vykonanie maturitnej skúšky z daného predmetu (§ 88 odseky 1a 2).
e) Spresnenie ustanovení a umožnenie opakovať žiakom nielen časť maturitnej skúšky po jej prerušení, ale aj jej formu, to znamená, že napr. v rámci internej časti môže jednotlivo opakovať nielen PFIČ MS, ale aj ÚFIČ MS (§ 89 odseky 5 a 6).
2. Zmeny vyhlášky č. 318/2008 Z. z. o ukončovaní štúdia na stredných školách v znení neskorších predpisov:
a) účinné od 1. septembra 2015: Predĺženie času administrácie testov EČ MS:
zo slovenského jazyka a literatúry, maďarského jazyka a literatúry, ukrajinského jazyka a literatúry a slovenského jazyka a slovenskej literatúry z 90 na 100 minút.
b) účinné od 1. septembra 2016: Predĺženie času administrácie testov EČ MS:
z druhých vyučovacích jazykov úroveň C1 – anglický, francúzsky, nemecký, ruský, španielsky, taliansky jazyk (žiaci bilingválnych stredných škôl) zo 120 na 150 minút. Predĺženie času administrácie PFIČ MS:
z druhých vyučovacích jazykov úroveň C1 – anglický, francúzsky, nemecký, ruský, španielsky, taliansky jazyk (žiaci bilingválnych stredných škôl) zo 60 na 90 minút. c) účinné od 1. septembra 2018: Zmena spôsobu vykonávania EČ MS zo slovenského jazyka a slovenskej literatúry:
3. Zmena školského zákona účinná od 1. marca 2014: Zrušenie vyhlášky č. 319/2008 Z. z. o uznávaní náhrady maturitnej skúšky z cudzieho jazyka v znení neskorších predpisov, t. j. zrušenie možnosti uznania jazykového certifikátu ako náhrady MS z cudzieho jazyka. Podľa prechodného ustanovenia k tejto úprave riaditeľ školy mohol prijať žiadosť o náhradu MS z cudzieho jazyka do 28. februára 2014 a žiak si mohol uplatniť jeho rozhodnutie v školskom roku 2014/2015. V školskom roku 2015/2016 si žiak nemôže uplatniť náhradu maturitnej skúšky. 4. Zmeny školského zákona účinné od 15. júna 2013: a) Rozšírenie možnosti konať opravnú skúšku EČ a PFIČ MS z predmetov, ktoré majú EČ a PFIČ MS alebo len EČ MS, okrem riadneho termínu MS nasledujúceho školského roka aj v septembri nasledujúceho školského roka (školský zákon, § 77, odsek 5).
b) Na opravnú skúšku EČ a PFIČ MS sa žiak prihlási riaditeľovi školy do 30. júna, ak sa opravná skúška koná v septembri nasledujúceho školského roka, alebo do 30. septembra nasledujúceho školského roka, ak sa opravná skúška koná v riadnom termíne nasledujúceho školského roka (školský zákon, § 77, odsek 7).
c) Ak je poslednou časťou MS EČ alebo PFIČ MS a koná sa v septembri nasledujúceho školského roka, vysvedčenie o maturitnej skúške bude žiakovi vydané najneskôr do desiatich dní od jej konania (školský zákon, § 90, odsek 1).
5. Zmeny vyhlášky o ukončovaní štúdia na stredných školách účinné od 1. septembra 2013:
a) V predmete slovenský jazyk a literatúra je súčasťou maturitných zadaní aj vzorec na výpočet stupňa prospechu (vyhláška o ukončovaní štúdia na stredných školách v znení neskorších predpisov, § 8, odsek 2). Každé maturitné zadanie obsahuje dve úlohy a súvisiace východiskové texty. Prvá úloha obsahuje učivo zo slovenského jazyka. Druhá úloha obsahuje učivo z literatúry (vyhláška o ukončovaní štúdia na stredných školách v znení neskorších predpisov, Príloha III. časť, predmet slovenský jazyk a literatúra, úvodný odsek). Váha hodnotenia jednotlivých úloh je 3 : 2 alebo 1 : 1, pre gymnáziá s osemročným vzdelávacím programom môže byť v pomere 2 : 3, ale len do 31. augusta 2015 (vyhláška o ukončovaní štúdia na stredných školách v znení neskorších predpisov, Príloha III. časť, predmet slovenský jazyk a literatúra, Hodnotenie, písmená c, d).
b) Žiak, ktorý vykonal maturitnú skúšku podľa predpisov účinných do 31. augusta 2013 a bola mu povolená opravná skúška alebo skúška v náhradnom termíne, vykoná maturitnú skúšku podľa týchto predpisov (vyhláška o ukončovaní štúdia na stredných školách v znení neskorších predpisov, § 17b).
Z legislatívnych noriem upravujúcich organizáciu maturitnej skúšky ďalej vyplýva: Žiak môže konať MS iba z vyučovacích predmetov (okrem výchovných vyučovacích predmetov), ktoré sú uvedené v učebnom pláne školy a v ktorých sa vzdelával.
MS z cudzích jazykov sa vykonáva na dvoch úrovniach B1 a B2 podľa Spoločného európskeho referenčného rámca pre jazyky. Žiak akéhokoľvek gymnázia vykoná MS z povinného cudzieho jazyka na úrovni B2 a žiak strednej odbornej školy a konzervatória si vyberie, na ktorej úrovni ju chce vykonať (B4. EČ a PFIČ MS môže žiak vykonať iba z jedného cudzieho jazyka, ktorý si žiak určí pri prihlasovaní na MS.
Žiak gymnázia s vyučovacím jazykom slovenským si môže ďalší cudzí jazyk voliť ako ďalší voliteľný predmet (štvrtý) alebo ako dobrovoľný predmet. V oboch prípadoch vykoná iba ÚFIČ MS na úrovni B1 alebo B2 podľa vlastného výberu.
Žiak gymnázia s vyučovacím jazykom maďarským a ukrajinským a žiak strednej odbornej školy a konzervatória si môže druhý cudzí jazyk voliť iba ako dobrovoľný predmet. Vykoná iba ÚFIČ MS na úrovni B1 alebo B2 podľa vlastného výberu.
Od 1. septembra 2016 nadobudne účinnosť nové znenie § 6, odsek 9 a § 7, odsek 10 vyhlášky o ukončovaní štúdia na stredných školách v znení neskorších predpisov, podľa ktorého žiaci bilingválnych stredných škôl vykonajú EČ, PFIČ a ÚFIČ MS z druhého vyučovacieho jazyka na úrovni C1 jazykovej náročnosti Spoločného európskeho referenčného rámca pre jazyky.
Test EČ MS z cudzieho jazyka pre žiaka so sluchovým postihnutím neobsahuje úlohy na počúvanie s porozumením.
Informácie o opravnej skúške EČ MS, PFIČ MS a ÚFIČ MS Ak žiak nesplní podmienky pre úspešné vykonanie MS uvedené v § 15, odsek 7 a 8 vyhlášky č. 318/2008 Z. z. o ukončovaní štúdia na stredných školách v znení neskorších predpisov v predmetoch, ktoré majú okrem ÚFIČ MS aj EČ a PFIČ MS alebo len EČ MS, platia nasledujúce informácie:
Ak žiak strednej školy neúspešne vykonal MS z niektorých, najviac však dvoch predmetov, môže mu ŠMK povoliť konať opravnú skúšku z týchto predmetov alebo časti a formy skúšky z týchto predmetov (školský zákon, § 88, odsek 1 a 2).
Žiak, ktorý nevykonal úspešne MS z predmetu, požiada ŠMK o opravnú skúšku z tohto predmetu. Vo svojej žiadosti špecifikuje, ktorú časť alebo formu MS chce opravovať (školský zákon, § 88, odsek 1 a 2). Môže požiadať o opravnú skúšku iba tej časti, alebo formy, v ktorej bol neúspešný. Termín konania opravnej skúšky ÚFIČ MS je september alebo február nasledujúceho školského roka. Opravnú skúšku EČ a PFIČ MS môže žiak vykonať v mimoriadnom skúšobnom období v septembri nasledujúceho školského roka alebo v riadnom termíne EČ a PFIČ MS nasledujúceho školského roka (školský zákon, § 77, odsek 5 a § 88, odsek 4), pričom nasledujúcim školským rokom sa rozumie školský rok nasledujúci po školskom roku, v ktorom žiak konal MS v riadnom termíne (napr. žiak, ktorý neúspešne vykonal MS v riadnom termíne roku 2016, môže vykonať opravnú skúšku v septembri 2016, alebo v marci 2017).
Na opravnú skúšku EČ a PFIČ MS sa žiak prihlási riaditeľovi školy do 30. júna, ak chce opravnú skúšku konať v septembri nasledujúceho školského roka, alebo do 30. septembra nasledujúceho školského roka, ak chce opravnú skúšku konať v riadnom termíne nasledujúceho školského roka (školský zákon, § 77, odsek 7). Tomuto prihláseniu predchádza žiadosť o opravnú skúšku v zmysle bodu 3.
Žiaka, ktorý žiada o opravný termín v riadnom termíne nasledujúceho školského roka, prihlási na EČ a PFIČ MS riaditeľ školy prostredníctvom informačného systému pre EČ a PFIČ MS zároveň so žiakmi, ktorých bude v danom školskom roku prihlasovať na riadny termín MS ale v IS uvedie informáciu, že ide o opravný termín.
Dôležité webové stránky a dokumenty:
Maturita 2017: informácie pre výchovných poradcov, triednych učiteľov, rodičov a žiakov gymnázia s vyučovacím jazykom slovenským
Maturita 2017: informácie pre výchovných poradcov, triednych učiteľov, rodičov a žiakov bilingválneho gymnázia
Maturita 2017:základné informácie
Usmernenie k prihlasovaniu žiakov so zdravotným znevýhodnením na maturitnú skúšku: usmernenie
Bližšie informácie podá vyučujúci, vedúci predmetovej komisie alebo koordinátor MS 2016 - zástupca riaditeľa školy p. Štefanko. Stránka bola zmenená: 22.02.2017 17:48:08